Antanas Pakerys

Antanas Pakerys (g. 1940 m. gegužės 14 d. Eiveniuose, Dusetų valsčius, Zarasų apskritis) – Lietuvos kalbininkas, filologijos mokslų daktaras.

Biografija 
Mokėsi Avižių pradinėje mokykloje, 1956 m. baigė Dusetų Kazimiero Būgos vidurinę mokyklą. 1959–1964 m. Vilniaus pedagoginiame institute (VPI) studijavo lietuvių kalbą ir logopediją. 1960–1964 m. VPI Psichologijos katedros laborantas. 1964–2010 m. Lietuvių kalbos, Lietuvių kalbotyros katedros dėstytojas. 1968 m. apgynė disertaciją „Lietuvių bendrinės kalbos dvibalsių au, ai, ei akustiniai požymiai“. 1970–1976 m. tęstinio leidinio „Eksperimentinės fonetikos ir kalbos psichologijos kolokviumo medžiaga“ redaktorius. Nuo 1970 m. docentas.

1983 m. apgynė habilituoto daktaro disertaciją „Lietuvių literatūrinės kalbos prozodijos akustinė struktūra“. Nuo 1987 m. VPI Lietuvių katedros profesorius. 1989–1992 m. VPI Lietuvių kalbos ir literatūros fakulteto dekanas. 1993–2003 m. Vilniaus pedagoginio universiteto rektorius. 1994–2012 m. Valstybinės lietuvių kalbos komisijos narys. 2003–2007 m. Lietuvos mokslo tarybos narys. 2005–2010 m. VPU žurnalo „Žmogus ir žodis“ vyriausiasis redaktorius. „Visuotinės lietuvių enciklopedijos“ redakcijos tarybos narys, „Pasaulio vietovardžių žodyno“ redakcinės tarybos pirmininkas.

Bibliografija 
 Sunkiau kirčiuojami žodžiai: mokinio žodynėlis. – Kaunas: Šviesa, 1968. - 46 p.
 Lietuvių kalbos bendrinė tartis: metodinės pastabos / Antanas Pakerys, Aldonas Pupkis. - Kaunas: Šviesa, 1968. - 26 p.
 Lietuvių kalbos kirčiavimo dalijamieji pratimai: 5-6 klasei / Kazimieras Kuzavinis, Antanas Pakerys. - Kaunas: Šviesa, 1968. - 103 p.: lent.
 Lietuviešu valodas literārā izruna: skaņu plašu teksti / Antanas Pakerys, Aldonas Pupkis. - Rīgā: P. Stučkas Latvijas Valsts universitāte, 1971. - 67 p.
 Lietuvių kalbos fonetikos lentelės: 4 klasei: metodinės pastabos. – Kaunas, 1976.
 Lietuvių bendrinės kalbos fonetikos pratybos: mokymo priemonė. - Vilnius: Mokslas, 1978. - 161 p.
 Lietuvių bendrinės kalbos prozodija. - Vilnius: Mokslas, 1982. - 214 p. : brėž.
 Lietuvių bendrinės kalbos fonetika: vadovėlis. - Vilnius: Mokslas, 1986. - 343 p.: iliustr.
 Lietuvių kalbos kirčiavimo pratimai 5-6 klasei / Kazimieras Kuzavinis, Antanas Pakerys. - Kaunas: Šviesa, 1990. - 53 p. - ISBN 5-430-00801-X
 Tarptautinių žodžių kirčiavimas. – Kaunas: Šviesa, 1991. - 332 p. - ISBN 5-430-01024-3
 Akcentologija. - 2 d.
 D. 1: Daiktavardis ir būdvardis. - Kaunas: Šviesa, 1994. - 423 p.: iliustr. - ISBN 5-430-01323-4
 D. 2: Skaitvardis, įvardis, veiksmažodis, prieveiksmis, dalelytė, prielinksnis, jungtukas, jaustukas, ištiktukas. - Vilnius: MELI, 2002. - 629 p. - ISBN 5-420-01500-5
 Praktinio kirčiavimo treniruoklis: mokomoji knyga / Snieguolė Daniūnienė, Vera Mauricaitė, Vidas Kavaliauskas, Antanas Pakerys. - Vilnius: VPU leidykla, 2003. - 119 p. - ISBN 9955-516-31-3
 Lietuvių kalbos bendrinė tartis: kompaktinės plokštelės tekstai / Antanas Pakerys, Aldonas Pupkis. - Vilnius: Gimtasis žodis, 2004. - 71 p. + 1 garso diskas (CD). - ISBN 9955-512-53-9
 Bendrinės lietuvių kalbos kirčiavimo žinynas / Danguolė Mikulėnienė, Antanas Pakerys, Bonifacas Stundžia. - Vilnius: VPU leidykla, 2007. - 301 p. + 1 opt. diskas (CD). - ISBN 978-9955-20-211-0

Įvertinimas 
 2000 m. DLK Gedimino 4 laipsnio ordinas

Šaltiniai 

Lietuvos kalbininkai
Lietuvos redaktoriai
Lietuvos enciklopedininkai
Lietuvos mokslo tarybos nariai
Lietuvos edukologijos universiteto rektoriai